钦定古今图书集成/明伦汇编/氏族典/第200卷 > 《廖用贤尚友录》 > 包实夫
## 钦定古今图书集成/明伦汇编/氏族典/第200卷 > 《廖用贤尚友录》 > 包实夫

按《名山藏本行记》，“实夫，进贤人。父希鲁，博学洁行，人
称忠文先生。实夫明经力学，事亲孝谨。洪武初，馆于
邑之太常里，其冬归省而复之焉。道遇虎，进退莫避，
虎前伏，类拜者，徐起衔其衣之左掖，曳之行。至林莽
中，释而蹲。实夫亦对虎而踞，语虎曰：‘将啖我哉？命也，
奚憾！吾有父母，年七十馀，汝知之乎？能容我毕养，吾
苟属汝终还汝啖’”虎起曳实夫裾，复至故处舍之去。
人称孝感。